আগামী ১ মাস ৭ ঘণ্টা করে বন্ধ থাকবে মা উড়ালপুল

ওয়েবডেস্ক: আগামী ১ মাস বন্ধ থাকবে মা উড়ালপুল (Maa Flyover)। যান চলাচল (Traffic) নিয়ে বিজ্ঞপ্তি জারি কলকাতা পুলিশের ট্রাফিক বিভাগের। আগামী ২৮ এপ্রিল থেকে ২৭ মে পর্যন্ত বন্ধ রাখার সিদ্ধান্ত নেওয়া হয়েছে।

বিজ্ঞপ্তিতে জানানো হয়েছে,সায়েন্স সিটি (Science City) থেকে পিটিএস (PTS) মুখী অংশ বন্ধ রাখা হবে। রাত ১১ টা থেকে ভোর ৬ টা পর্যন্ত যান চলাচল বন্ধ থাকবে মা উড়ালপুলে। এই একমাস প্রতিদিন সাত ঘন্টা করে বন্ধ রাখা হবে মা উড়ালপুল। রক্ষণাবেক্ষণের কাজের জন্যেই এই নিষেধাজ্ঞা জারি করা হয়েছে।

আরও পড়ুন: ধেয়ে আসছে কালবৈশাখী, তাণ্ডব কতদিন? জানাল আবহাওয়া দফতর

মা উড়ালপুল কলকাতার অত্যন্ত ব্যস্ততম পথ। যাত্রীদের সুবিধার্থে বিকল্প পথে বাইপাস থেকে কলকাতা ও শহরের পশ্চিমমুখী যানবাহনগুলিকে ঘুরিয়ে দেওয়া হবে।

কলকাতা পুলিশের তরফে জানানো হয়েছে যে, ইএম বাইপাস থেকে কলকাতাগামী গাড়িগুলি পরমা আইল্যান্ড, পিসি কানেক্টর, ৪ নম্বর ব্রিজ, নিউ পার্কস্ট্রিট, কংগ্রেস এক্সিবিশন রোড, আমির আলি অ্যাভিনিউ হয়ে এজেসি ফ্লাইওভার হয়ে চলাচলা করবে।

চলতি বছরের জানুয়ারিতে মা উড়ালপুলে যান চলাচলে নিষেধাজ্ঞা জারি করা হয়েছিল। দুর্ঘটনা এড়াতেই তখন এই পদক্ষেপ করা হয়েছিল বলে জানিয়েছিল লালবাজার। তার পরেও এই কারণে রাত ১০ টা থেকে ভোর ৬ টা পর্যন্ত বাইক চলাচল বন্ধ রাখা হয়েছিল। পরে সেই নিষেধাজ্ঞা তুলে নেওয়া হয়।